Hēaphandþōðer
Hēaphandþōðer oþþe sceorte handþōðer (hāteþ on Nīwum Englisce team handball) is hēapplega on þǣm þe twegen hēapas þāra ǣlc hæfþ seofone plegendas (þæt is, seoxe feldplegendas and ān geatweard) geweorpaþ þōðer betweoh him tō scēotenne hine in þæt getælgeat þæs ōðres hēapes. Se hēap mid þǣm mǣstan getæle æfter þǣm twǣm tīdum 30 tīdincla oferwinþ.
Handþōðer plegeþ mann oftost on þissum dagum binnan bolde, ac þǣr sind ēac bysena his būtan boldum.
Hē is swift plega on þǣm līchamlīc gecnos gelimpþ þǣr weardas sēcaþ tō forweornienne þā onrǣsendas þǣre genēalǣcinge tō þǣm getælgeate. Gecnos is synderlīce lēaffull þǣr weard sīe full ætfōran þǣm onrǣsendan plegende, þæt is, betweoh þǣm onrǣsende and þǣm getælgeate. Ǣnig gecnos fram bæce oþþe sīdan is gesmēad frēcendlīc wesan and gewunelīce sceal mann ongieldan his. Þǣr weard gesǣlþ on þǣre hracinge onrǣsendes, se plega ablinne and sīe eft ongunnen fram þǣm onrǣsendan hēape on þǣm stede þǣre hracinge oþþe on þǣre nigonmetermearce.